b'\n_START_ARTICLE_\n\xc3\x89milie Simon (album)\n_START_SECTION_\nMaklumat album\n_START_PARAGRAPH_\nAlbum ini telah dikeluarkan dalam tiga waktu yang berbeza. \xc3\x89milie Simon keluaran biasa serta keluaran 2-cakera padat telah dilancarkan pada bulan Februari 2003. Sebuah keluaran yang mengandungi CD-R pula telah dipasarkan pada bulan Disember 2003 sementara keluaran menampilkan DVD telah dikeluarkan pada bulan Julai 2006._NEWLINE_Album ini mempunyai lagu-lagu yang kebanyakannya dicipta oleh \xc3\x89milie Simon sendiri. Walau bagaimanapun, album ini juga mengandungi sebuah lagu kulit iaitu "I Wanna Be Your Dog". Lagu tersebut pada asalnya telah dirakam oleh kumpulan rock The Stooges pada tahun 1969 untuk album sulung mereka yang bertajuk The Stooges. Selain daripada "I Wanna Be Your Dog", \xc3\x89milie Simon juga telah menyanyikan semula lagu daripada kumpulan The Velvet Underground bertajuk "Femme Fatale"._NEWLINE_Di samping itu, album ini juga mengandungi sebuah lagu ("Graines d\'Etoiles") hasil kerjasama antara \xc3\x89milie Simon dan seorang penyanyi Ireland, Perry Blake.\n_START_SECTION_\nKeluaran Disember 2003\n_START_PARAGRAPH_\nAlbum \xc3\x89milie Simon dipasarkan semula pada Disember 2003 dengan beberapa ciri tambahan. Edisi ini, selain daripada mengandungi cakera padat keluaran piawai, juga memuatkan sebuah CD-R yang menampilkan klip-klip video serta "di sebalik tirai" dan juga runut-runut lagu versi akustik live.\n_START_SECTION_\nKeluaran CD+DVD\n_START_PARAGRAPH_\nKira-kira 3 tahun kemudian, iaitu pada Julai 2006, sebuah keluaran baru bagi album \xc3\x89milie Simon telah dilancarkan. Album ini mempunyai beberapa penambahan dari segi runut lagu. Senarai lagu adalah seperti berikut:'